
GENOPSLAG

Kvante test- og demonstrationsfaciliteter (Q-TEST)

[bookmark: _Hlk228262053]Ansøgningsfrist: Onsdag den 11. november 2026 kl. 12.00
Projektets varighed: 1-4 år
Samlet budget for opslaget: 49 mio. kr.
Innovationsfondens investering per projekt: 10-49 mio. kr.
Innovationsfondens maksimale investeringsgrad: 50 pct. af det samlede budget
1. Baggrund 
Der er med aftaler om forskning og innovation 2026-2029 afsat 50 mio. kr.[footnoteRef:1] i 2026 til at etablere en eller flere test- og demonstrationsfaciliteter for at understøtte dansk kvanteforskning, videnbaseret innovation samt kommercialisering af kvanteteknologi.  [1:  Der er afsat 2 pct. til faglige følgeudgifter til programmet.] 


[bookmark: _Hlk225936221]Indsatsen skal fokusere på at skabe synergier til andre tiltag i det danske økosystem og bidrage til at tiltrække forskere og virksomheder til Danmark. Indsatsen skal supplere indsatsen i Quantum Denmark og tage højde for anvendelsesbehovet i det danske og europæiske økosystem med fokus på scale-up og kommercialisering.

Q-TEST blev første gang slået op i foråret 2026 med ansøgningsfrist i august 2026. Programmet genopslås nu med en samlet pulje på 49 mio. kr., bestående af 40 mio. kr. i nye midler og 9 mio. kr. i resterende midler fra det første opslag. Genopslaget følger det oprindelige opslag med uændrede vilkår og rammer, dog med en ny ansøgningsfrist.

De yderligere 40 mio. kr. er tilført Innovationsfonden, jf. aktstykke nr. 24, tiltrådt af Folketingets Finansudvalg. Midlerne var oprindeligt afsat til at understøtte dansk deltagelse i europæiske kvanteaktiviteter gennem EuroHPC, men er omdisponeret til Q-TEST, da tidsplanen for EuroHPC's reviderede arbejdsprogram ikke muliggør bevillingstilsagn i 2026.

2. Formål 
Formålet med dette program er at bidrage til at fastholde og udbygge Danmarks stærke positioner inden for kvanteteknologi samt accelerere kommercialisering og industriel scale-up af kvanteteknologiske løsninger.

[bookmark: _Hlk228194747]Initiativet skal medvirke til at opbygge national kapacitet inden for eksempelvis fabrikation, integration og validering af kvanteteknologiske løsninger med industrielt og kommercielt potentiale. 

Innovationsfonden yder tilskud til etablering af faciliteter, som anvendes til test og demonstration af kvanteteknologi. Der kan fx ydes støtte til udgifter til faciliteter med henblik på:
· Udvikling og fabrikation af kvantekomponenter
· Integration og test af kvantesystemer
· Validering og demonstrationsmiljøer for nye teknologier
· Pilotanlæg, testbeds og udvikling af skalerbare, modulære testfaciliteter 
3. Målgruppe
[bookmark: _Hlk225254057]Opslaget er åbent for private virksomheder, herunder både SMV’er og større virksomheder, der investerer i kvanteteknologier i Danmark.

[bookmark: _Hlk228195369]Ansøgninger kan indsendes af enkeltvirksomheder eller konsortier. Konsortier kan rumme internationale partnere. Det er en forudsætning, at hovedansøgeren er en dansk juridisk enhed, og at den påtænkte facilitet vil skabe værdi for aktører i det danske kvanteøkosystem.

Universiteter, GTS-institutter og andre kan ansøge alene eller i konsortier på lige fod med virksomheder. Da anvendelsen af TDU-faciliteterne har kommerciel karakter, vil der kunne modtages støtte som virksomheder under Gruppefritagelsesforordningens Artikel 26 a, jf. kapitel 7 i retningslinjerne. 
4. Hvad kan der søges støtte til?
Innovationsfondens bevillinger under dette opslag tildeles i henhold til Gruppefritagelsesforordningens Artikel 26 a som investeringsstøtte til afprøvnings- og forsøgsinfrastruktur (EU- forordning nr. 651/2014 af 17. juni 2014). Det er en forudsætning for tildeling af støtte, at projektet administreres i overensstemmelse med kravene i artikel 26a.

Støtte kan søges til dækning af udgifter til etablering af test- og demonstrationsfaciliteter. Støtte ydes ikke til efterfølgende drift af faciliteterne.

Der kan således ydes støtte til udgifter til:
· Indkøb og installation af produktions- og testudstyr, herunder bygninger, anlæg, fysiske faciliteter og maskiner 
· Indkøb og licensering af immaterielle aktiver direkte knyttet til investeringen (fx licenser, patenter og produktionsrelateret knowhow).
Der ydes ikke støtte til:
· interne lønudgifter   
· at udvikle forretningsmodeller, markedsanalyser, direkte salgsfremstød og andre kommercielle markedsaktiviteter, herunder udbrede allerede eksisterende teknologi eller som indebærer kommerciel drift af anlæg o.l. 
Der kan i begrænset omfang søges støtte til aktiviteter, der er nødvendige og direkte forbundne med at gøre faciliteten operationel (dvs. ikke afledte aktiviteter). 

Der kan ikke opnås støtte til aktiviteter, der allerede er påbegyndte eller støttet fra anden side med offentlige midler.
5. Støtteintensitet
Som udgangspunkt er den ansøgte støtteprocent 25 pct. for store virksomheder, 35 pct. for mellemstore virksomheder og 45. pct for små virksomheder. 

Offentlige forskningsinstitutioner, teknologiske serviceinstitutter (GTS) anses ved fastsættelse af støtteintensitet som virksomheder. 

Den ansøgte støtteprocent kan øges med 5 pct. hvis minimum 80 pct. af facilitetens kapacitet er allokeret til små- og mellemstore virksomheder. 


Støtteintensitet i pct.:
	
	Lille virksomhed
	Mellemstor virksomhed
	Stor virksomhed

	Maximal grundsats
	45
	35
	25

	Sats hvis minimum 80 pct. af faciliteternes kapacitet er allokeret til små- og mellemstore virksomheder
	50
	40
	30



Definition af virksomhedsstørrelse:
	
	Antal medarbejdere
	Årlig omsætning
	Årlig samlet balance

	Små virksomheder
	< 50
	≤ 10 mio. €
	≤ 10 mio. €

	Mellemstore virksomheder
	< 250
	≤ 50 mio. €
	≤ 43 mio. €

	Store virksomheder
	≥ 250 eller overstiger grænserne for mellemstore virksomheder
	> 50 mio. €
	> 43 mio. €


Note: Definition af virksomhedsstørrelse er baseret på definitionen i Kommissionens henstilling 2003/361/EF af 6. maj 2003 om definitionen af mikrovirksomheder, små og mellemstore virksomheder:
6. Bedømmelse og vurderingskriterier
Ansøgninger under dette opslag vil blive bedømt af innovationsfondens Grand Solutions-udvalg for Kvanteteknologi. I det omfang det vurderes hensigtsmæssigt, kan der indhentes yderligere evalueringer fra eksterne bedømmere.

Der lægges i bedømmelsen vægt på idéens kvalitet, impact og kvalitet i eksekveringen. Yderligere information og evalueringskriterier kan findes i afsnit 7 i retningslinjerne [Indsæt link].

Tidsfrister:
· [bookmark: _Hlk228262111]Genopslaget annonceres			29. oktober
· Frist for indsendelse af ansøgning			11. november 2026 kl. 12:00
· Ansøgere kan forvente at modtage svar: 		ultimo november 2026
· Projektstart (efter indgåelse af investeringsaftale). 	Q1 2027

Indsendelse af ansøgning?
Ansøgningen skal oprettes, udfyldes og indsendes via det elektroniske ansøgningssystem www.e-grant.dk senest den 11. november, 2026 kl. 12.00. På Uddannelses- og Forskningsministeriets hjemmeside findes en vejledning til e-grant.

Ansøgningsblanket og bilag skal udfyldes på engelsk. Efter ansøgningsfristen er det ikke længere muligt at ændre i indholdet af ansøgningen ud over berigtigelse af personoplysninger. Det er heller ikke muligt at fremsende yderligere materiale eller anden ny information gennem systemet eller direkte til IFD efter ansøgningsfristens udløb.
7. Vejledninger og inspiration
Yderligere oplysninger om vilkår findes i retningslinjer for Kvante test- og demonstrationsfaciliteter (Q-TEST). [Link]
8. Kontakt
For spørgsmål til dette opslag, kontakt: 

Vibeke Schrøder
Senior Program Officer 

Mobil: +45 61 61 20 52 
Email: vibeke.schroeder@innofond.dk

Martin Søndergaard
Head of Grand Solutions

Mobil: +45 61 90 50 65 
Email: martin.sondergaard@innofond.dk

Innovationsfonden: +45 61 90 50 00 
Email: store.projekter@innofond.dk
9. Om Innovationsfonden 
Innovationsfonden accelererer dansk forskning og innovation til løsninger, der styrker det danske samfunds konkurrenceevne og bæredygtighed. Det gør vi ved at investere i de forskere, virksomheder og iværksættere, der skaber værdi, arbejdspladser og løser samfundsudfordringer – og ved at realisere potentialer i det samlede innovationssystem.

Innovationsfonden ønsker at fremme diversitet i alle dets aspekter. Derfor opfordres alle interesserede, uanset etnisk tilhørsforhold, religion, kønsidentitet, handicapstatus, alder eller fagområder med videre til at søge fondens programmer.

